b'\n_START_ARTICLE_\nFilleonkel\n_START_PARAGRAPH_\nFilleonkel er en betegnelse for mors eller fars fetter. I nynorskn\xc3\xa6re dialekter benyttes ordet ogs\xc3\xa5 om en inngiftet onkel, om grandonkel, om annen mannlig slektning eller om en omgangsvenn av familien. Riksm\xc3\xa5lsordboken fra 1937 definerer filleonkel som \xc2\xabfars eller mors fetter\xc2\xbb, mens bokm\xc3\xa5lsordboken har de fire betydningen nevnt ovenfor. I Aschehoug og Gyldendals store norske ordbok oppgis kun den samme definisjonen som i Riksm\xc3\xa5lsordboken. \xc2\xabFars eller mors fetter\xc2\xbb er vanligst i bydialekter. Betydningen grandonkel er kjent fra Grimstad og Ris\xc3\xb8r. P\xc3\xa5 norsk har ikke fars eller mors fetter noen annen betegnelse enn filleonkel og -tante, mens mors eller fars onkel ogs\xc3\xa5 kalles grandonkel eller gammelonkel._NEWLINE_Filleonkel og det tilsvarende begrepet filletante er s\xc3\xa6rnorske begreper, som trolig oppstod i borgerlige og urbane milj\xc3\xb8er med denne betydningen rundt 1900. P\xc3\xa5 dansk brukes mest halvonkel, men filleonkel kan ogs\xc3\xa5 brukes. P\xc3\xa5 engelsk brukes begrepet first cousin once removed. _NEWLINE_Motsatt heter det fillenev\xc3\xb8 eller -niese.'